钦定古今图书集成/明伦汇编/氏族典/第459卷 > 《廖用贤尚友录》 > 魏谭
## 钦定古今图书集成/明伦汇编/氏族典/第459卷 > 《廖用贤尚友录》 > 魏谭

按《尚友录》：谭，琅邪人，少时逃乱，为饥寇所获，等辈数
十人皆束缚，以次当烹。贼见谭似谨厚，独令主爨，暮
辄就缚。贼有夷长公，特哀念谭，密解其缚，语曰：“汝曹
皆应就食，急从此去。”对曰：“谭为诸君爨，恒得遗馀，馀
人皆如草莱，不如食我。”长公义之，相晓赦遣，并得俱
免。谭永平中为主家令。